केस में बरी हो चुके आईपीएस राजकुमार पांडियन के गनमैन संतराम और रीडर अजय परमार की डिस्चार्ज एप्लीकेशन पर मुंबई हाईकोर्ट में सुनवाई थी। इससे पहले कि अदालत कोई फैसला देती, इनके वकीलों ने एप्लीकेशन वापस ले ली। गुजरात के कांस्टेबल अजय और संतराम ने मामले से बरी कर देने की याचिका हाईकोर्ट में लगाई थी। सीबीआई के पीपी ने तर्क रखा कि अजय और संतराम सेशन कोर्ट में इन दोनों एनकाउंटर की ट्रायल भुगत रहे हैं। ट्रायल में लगभग सभी गवाह हो चुके हैं और अनुसंधान अधिकारियों के बयान भी शुरू हो गए हैं। गौरतलब है कि 4 जुुलाई को हाईकोर्ट ने आरोपी पक्ष के एसआई हिमांशु सिंह और श्याम सिंह की बरी कर देने की याचिका को सीबीआई पीपी के इसी तर्क के आधार पर खारिज किया था कि मामले में आधे से ज्यादा गवाह हो चुके हैं और दोनों ट्रायल भुगत रहे हैं। शुक्रवार को हाईकोर्ट में अजय और संतराम की याचिका के भी खारिज होने की संभावना थी। याचिका खारिज होने के डर से इन दोनों के वकीलों ने याचिका वापस ले ली। बता दें कि अजय और संतराम के अधिकारी पांडियन सेशन कोर्ट से बरी हो चुके हैं। पांडियन सहित आईपीएस दिनेश एमएन और डीजी बंजारा के बरी होने के आदेश के खिलाफ सोहराबुद्दीन के भाई रुबाबुद्दीन ने हाईकोर्ट में याचिका लगाई थी। गत महीने इस पर सुनवाई पूरी हो चुकी है और कोर्ट ने फैसला सुरक्षित रखा है।